ร้าน โอ้กะจู๋ แม้จะชื่อแปลกซักหน่อย
แต่ก็ดังมาก ใครที่มาเชียงใหม่ต้องลองร้านนี้ให้ได้
เพราะยังงี้แหละ ถ้าจะให้ดีควรโทรมาจองโต๊ะก่อน
เพราะคนเยอะมากก

ตัวร้านมีทั้งแบบอินดอร์ตากแอร์เย็นๆ
หรือจะออกมารับลมในโซนเอาท์ดอร์ ท่ามกลางสวนผักก็ได้

เริ่มที่เครื่องดื่มกันก่อน
มีให้เลือกหลากหลาย เสิร์ฟมาในแก้วใหญ่มาก
สำหรับคนเฮลตี้ก็มีน้ำทางเลือก
ผมสั่ง "น้ำต้านมะเร็ง" สีออกแดงๆข้นๆ
รสออกแนวบีทรูทเฝื่อนหน่อย
แต่เอาน่ะ คิดซะว่าเพื่อสุขภาพ

แน่นอนว่าเมนูอาหารต้องชูโรงด้วยผัก
เพราะที่นี่เป็นผักออร์แกนิคปลูกเอง
มีสเต๊กหลากหลายรูปแบบ
และมีผักกองพูนวางบนจานด้วย
ผักพวกนี้ไม่ได้แค่ประดับจาน
เพราะมันอร่อยและสดจริง
ราดด้วยซอสต่างๆให้รสชาติเข้ากัน

เมนูที่แนะนำเลยคือสลัดผลไม้
ผลไม้มากมาย เช่น เมลอน ฝรั่ง สตรอเบอร์รี่ และอีกมากมาย
ถูกจัดใส่ลงบนถ้วยเมลอน
ราดด้วยน้ำสลัดหวานๆ
กินเข้าไป มีรสหลากหลายจากผลไม้ ทั้งเปรี้ยว ทั้งหวาน

ใครได้มาเชียงใหม่แล้ว ไม่ควรพลาดร้านนี้
มาชิมผักสดสะอาด อาหารอร่อย
รักษาสุขภาพไปกับร้านนี้